  Туспуктэм: егитъёслэн «Россиысь студент отрядъёс» мерлыко огазеяськонзылэн удмурт ёзэтэзлэн пресс-службаез Наталия Сильвестрова 7-9 оштолэзе Юкаменск ёросын студент отрядъёслэн ас мылкыд каремъя ужанъя «Отрядный вираж» акцизы ортчиз. Ужрадэ 120-лэсь трос студентъёс пыриськизы. Со сярысь егитъёслэн «Россиысь студент отрядъёс» мерлыко огазеяськонзылэн удмурт ёзэтэзлэн пресс-службаез ивортӥз. Куинь нунал куспын Юкаменскын, озьы ик матысь гуртъёсын но черкогуртъёсын, нылпи садъёслы, школаослы, лулчеберет юртъёслы, черкъёслы, синпелетъёслы, пересьёслы юртъёслы пӧртэм пумо юрттэт сётӥзы. Озьы ик мобилизовать каремъёслэн семьяоссылы юрттӥськизы: лымы утялтӥзы, пу пильылӥзы, юртъерез утялтӥзы но мукет. Ёросысь дышетскисьёс ужудысъёсын тодматонъя студентъёсын дасям лекциосы пыриськыны быгатӥзы, кузьымъёс утӥзы. Юкаменск школаысь командаос куспын волейболэн шудонъя эшлыко пумиськонъёс ортчытӥзы. «Отрядный вираж» добровольческой акция Удмуртиысь каръёсын но ёросъёсын котькуд ар 2009-тӥ арысен ортчытъяське. Элькунын со «Снежный десант РСО» огъяросси патриотической акция улсын радъяське. Тодэ вайытом, 14-тӥ, 15-тӥ но 22-тӥ оштолэзе Ижкарын огъя субботникъёс ортчытыны чакламын.  Тегъёс: юрттэт студентъёс Юкаменск Удмуртия  